wickkiey/tamil-wikipedia-chunked huggingface dataset:
# வான் (சொல்விளக்கம்)

**வான்** என்னும் தமிழில் **வானம்** எனவும் வழங்கப்படும். வான் என்னும் சொல் பெயர்ச்சொல்லாகவும் உரிச்சொல்லாகவும் இலக்கியங்களில் பயன்படுத்தப்பட்டுள்ளன. பெயர்ச்சொல்லாகப் பயன்படுத்தப்படும்போது அது **மழை**யைக் குறிக்கிறது.  
உரிச்சொல்லாகப் பயன்படுத்தப்படும்போது இது பண்பை உணர்த்தும் பெயரடையாக வருகிறது. வான் என்னும் சொல் உணர்த்தும் பண்புப் பொருள்களை எடுத்துக்காட்டுகளூடன் இங்குக் காணலாம்.
# வான் (சொல்விளக்கம்)

## வான் - உரிச்சொல்

| பொருள் | மேற்கோள் (நூலின் பெயர் அடிக்குறிப்பாகத் தரப்பட்டுள்ளது) |  |
| --- | --- | --- |
| உயர்வு | வான்கலம்
வான்கழல் |  |
| தலைக்கு மேல் உள்ள வெளியிடம் | வான்குரீஇக் கூடு |  |
| மழைமேகம் | வான்கேழ் நிதியம்
வான்கொள் தூவல் |  |
| வெள்ளை நிறம் | வான்கோல் இலங்கு வளை
வான்சுதை வண்ணம் |  |
| வானுலகம் | வான் சோறு கொண்டு தீம் பால் வேண்டும்
முனித்தலைப் புதல்வர் தந்தை
தனித் தலைப் பெருங் காடு முன்னிய பின்னே |  |
| ஒன்றுமில்லாத வெற்றிடம் | வான் தோய்வு அற்றே காமம் | } |
இவற்றையெல்லாம் எண்ணிப்பார்த்து வானவன், வானவர், வானுலகம் முதனான சொற்களின் பொருளை உணர்ந்துகொள வேண்டும். தே < தேன் < தேவர் என்னும் சொல்லையும் இதனோடு ஒப்பிட்டு உணர்ந்துகொள்ள வேண்டும்.
# வான் (சொல்விளக்கம்)

## பார்க்க

- வானம்
# உந்தம் அழியா விதி

தொட்டில்.]]
தனிமைப்படுத்தப்பட்ட மூடிய தொகுதி ஒன்றின் (புற விசைகளின் தலையீடோ, புறச்சூழலோடு பரிமாற்றமோ இல்லாத ஒரு தொகுதி) மொத்த உந்தம் மாறிலியாக இருக்கும். அதாவது மோதலுக்கு முன்பிருந்த மொத்த உந்தமும் பின்பிருக்கும் மொத்த உந்தமும் சமமாக இருக்கும். இது **உந்தக் காப்பு விதி** (*law of conservation of momentum*) என அழைக்கப்படுகிறது.  
எடுத்துக்காட்டாக, இரண்டு துணிக்கைகள் மோதுவதாக எடுத்துக் கொள்வோம். நியூட்டனின் மூன்றாம் விதிப் படி, இரு துணிக்கைகளுக்கும் இடையே பரிமாறப்படும் விசைகள் சமனாகவும், எதிரெதிர்த் திசைகளிலும் அமைந்திருக்கும். நியூட்டனின் இரண்டாம் விதிப்படி, , , இங்கு இலக்கங்கள் 1, 2 என்பன முதலாம், இரண்டாம் துணிக்கைகளைக் குறிக்கின்றன. எனவே  
:<math> \frac{d p_1}{d t} = - \frac{d p_2}{d t} </math>
அல்லது
:<math> \frac{d}{d t} \(p_1+ p_2\)= 0 </math>  
மோதலுக்கு முன்னர் துணிக்கைகளின் வேகங்கள் , , மோதலின் பின்னர் அவற்றின் வேகங்கள் முறையே , எனின்,
:<math>m_1 u_{1} + m_2 u_{2} = m_1 v_{1} + m_2 v_{2}.</math>
# பஞ்சுவெட்டல்

**பஞ்சுவெட்டல்** (ஆங்கிலம்:carding) என்றால் அசுத்தாமான பஞ்சினை, நெசவுக்கு ஏற்றவாறு சுத்தம் செய்தல் செய்முறையைக் குறிக்கும் சொல்லாகும். பருத்தியை அரைத்துக் கொட்டையை நீக்கியபின், கிடைக்கும் பஞ்சானது, ஒருவித ஒழுங்குமில்லாமல் துசும்புகளாகச் சுருண்டிருக்கும். மேலும, உடைந்த பருத்திக்கொட்டை, உலர்ந்த இலை, தூசு முதலிய அசுத்தங்களும் அப்பஞ்சில இருக்கும். இவைகளை நீக்குவதுடன், துசும்புகளைப் பிரித்து நீட்டிவிட்டு, அவைகளை இணையாகவும், ஒழுங்காகவும் அமையச் செய்வதே, பஞ்சுவெட்டலின் முக்கிய நோக்கமாகும்.  
நூல் நூற்பதற்கு முன்னர்ச் செய்ய வேண்டிய பல வேலைகளில் இதுவும் ஒன்று. எனவே, பண்டைக்கால முதலே பஞ்சுவெட்டல் நடைபெற்று வந்தது. ஆனால், பஞ்சுவெட்டும் முறை நாளுக்கு நாள் முன்னேறி வருகிறது.
# பஞ்சுவெட்டல்

## பஞ்சுவெட்டின் கை செய்முறைகள்

கீழ்கண்ட முறைகள் மூலம் பஞ்சுவெட்டானது, கையினால் செய்யப்படுகிறது.
1. **கை துனாயி முறை** : தொடக்ககாலத்தில் கையினாலேயே, துசும்புகளை நீட்டிவிட்டு இணையாக்கினர். இது *கை துனாயி* முறை எனப்படும்.
1. **கத்தி துனாயி முறை** : பின்னர், மூங்கில் கத்தியைக் கொண்டு பஞ்சு வெட்டினர். இது *கத்தி துனாயி முறை* எனப்படும்.
1. **தனுசு துனாயி முறை** : இதன் பின்னர், மூங்கில் வில்லினால் பஞ்சு வெட்டினர். இது *தனுசு துனாயி முறை* எனப்படும். தனுசு என்ற வடமொழிக்கு, வில் என்பது பொருளாகும். மூங்கில் சிம்பைச் சீவி, இரு முனைகளிலும், காடி(சிறு பள்ளமான வெட்டு) வெட்டி, முறுக்கேறிய நூலை, இக்காடிகளில் இழுத்துக்கட்டி, இம்மூங்கில் வில்லை தயாரிக்கிறார்கள். பச்சையான இலையைக கொண்டு நூலுக்குப் பசைபோட்டு, உலர்ந்த பின் சுத்தம் செய்த பஞ்சைப் பரப்பி, அதன் மேற்பரப்பனருகே நூல் இருக்குமாறு வில்லைப் பிடித்துக் கொண்டு, வலக்கை விரலால் நூலைச் சுண்டிவிட்ட வண்ணம் இருக்க வேண்டும். நூலைச் சுண்டுவதால், அது அதிர்ந்து, அருகிலுள்ள பஞ்சின் துசும்புகளை உடைத்து, நீட்டி இணையாக அமையுமாறு செய்கிறது. மெல்லிய நூலை நூற்க, தனுசு துனாயி முறையில் பஞ்சு வெட்ட வேண்டும்.
1. **கைவில் முறை** : தேக்க மரத்தினாலான வில்லில் நரம்பைக் கட்டி, மரத்தாலான பிடியினால், நரம்பைச் சுண்டிவிட்டுப் பஞ்சு வெட்டுதல், *கைவில் முறை* எனப்படும். இம்முறையில், மிகுதியான பஞ்சைக் குறைந்த நேரத்தில் வெட்ட முடியும்.
# பஞ்சுவெட்டல்

## எந்திரமுறையில் பஞ்சுவெட்டல்

இங்கிலாந்து நாட்டைச் சார்ந்த சேம்சு ஃஆர்கிரீவ்சு (James Hargreaves), டேனியல் போர்ன் (Daniel Bourn), லூயி பவுல் (Lewis Paul) ஆகியோரின் முயற்சியால், பஞ்சுவெட்டும் எந்திரம் தோன்றியது, 1773 - 1775 ஆம் ஆண்டுகளில், சர் ரிச்சர்டு ஆர்க்ரைட்டு(Sir Richard Arkwright) என்ற ஆங்கிலேயர், தானியங்கி பஞ்சுவெட்டும் எந்திரத்தை அமைத்தார். அதன் பின்னர்ப் பஞ்சுவெட்டும் எந்திர அமைப்பில் பல முக்கியமான மாற்றங்களைச் செய்தனர். அதனால் முன்னேற்றம் ஏற்பட்டாலும், ஆர்க்ரைட்டு அமைத்த பஞ்சுவெட்டும் எந்திரத்தின் அடிப்படையான தத்துவம், அமைப்பு முதலியன இன்னும் மாறாமல் உள்ளன என்பது குறிப்பிடதகுந்ததாகும்.
# வானவர்

**வானவர்** என்போர் வானுலகில் வாழ்பவர்கள் என நம்பப்படுகிறது. வானவர் யார் என உணர்ந்துகொள்வதற்கு வான், வானவன், வானுலகம் என்னும் கட்டுரைகளை ஒப்புநோக்கிக்கொள்வது இன்றியமையாதது.
# வானவர்

## சமயக் கோட்பாடு

- சைவத் திருமுறைகள் வானவர்களைப் பற்றிக் கூறுகின்றன. எடுத்துக்காட்டாக திருவாசகம் - திருக்கோத்தும்பி பகுதியில் மாணிக்கவாசகர் "மாவேறு சோதியும் வானவருந் தாமறியா சேயேறு சேவடிக்கே சென்றூதாய்" என்றுப் பாடியுள்ளார்.
- தமிழர் சோதிட காலக்கணிதம் தவத்திரு தேவர் குல மாமன்னர் சக்ரவர்த்தி சுவாமி நீதி காத்த நீலகண்ட ஈஸ்வர முனிவர் படைத்து அருளிச்செய்தார் இது இந்து சமய தமிழர் பொது நாள்காட்டி(நீதி காத்தநீலகண்ட ஈஸ்வரர் திருக்கோவில் வானவர்களைப் பற்றிக் குறிப்பிடுகிறது.
- தமிழர் சோதிட காலக்கணிதம் தவத்திரு தேவர் குல மாமன்னர் சக்ரவர்த்தி சுவாமி நீதி காத்த நீலகண்ட ஈஸ்வர முனிவர் என்ற வானவர் மூலமாக இறைவனால் சொல்லப்பட்ட தமிழர் சோதிட காலக்கணிதம் இவற்றை கொண்டு சுப, அசுப நேர, காலங்களை அறிந்து சுப முகூர்த்தம் சுபகாரியம் செய்யவும், அசுப நேர காலம் அறிந்து கொள்ளவும் அறிவுரைகள் முதலானவற்றைக் குறிப்பிடுகிறது.
# வானவர்

## சங்க இலக்கியக் குறிப்புகள்

- இந்திரனை வானவர்கோன் என்கின்றனர். பஞ்சவன் எனப் போற்றப்படும் பாண்டிய மன்னன் ஒருவன் இந்த இந்திரனுக்கு உதவி இந்திரனது முத்தாரத்தைப் பரிசாகப் பெற்றான் என்பது ஒரு தொன்மக் கதை.
- 'நீல வானத்தில் விரும்பி ஆடும் 'வானவ மகளிர்' போல மதுரைத் திருமண வீடுகளில் நடனமாடும் 'பாசிழை மகளிர்' மதுரைக்காஞ்சியில் குறிப்பிடப்பட்டுள்ளனர்.
- வானவர், வானவர் தலைவன், வானவர்கோன், வானவர் மகளிர், வானவல்லி முதலான தொடர்கள் சிலப்பதிகாரம், மணிமேகலை ஆகிய நூல்களில் வருகின்றன.
- வானவரம்பன் எனப் பதிற்றுப்பத்தில் வரும் தொடரானது 'வானவர் அன்பன்' எனவும் பிரிக்கக்கூடிய பாங்கில் அமைந்துள்ளது.
இங்கெல்லாம் வானுலக மாந்தர் **பாவனை மாந்தர்களாகச்** சுட்டப்பட்டுள்ளனர்.
# முதலியாண்டான்

வைணவப் பெரியோர்களில் மிகவும் புகழத்தக்க **முதலியாண்டான்** கிபி 1027 ஆம் ஆண்டு சித்திரை மாதம் புனர்பூசம் நட்சத்திரத்தில் சென்னை அடுத்த பூந்தமல்லிக்கு அருகில் பச்சைவர்ணபுரம் (தற்போதைய நசரத்பேட்டை)எனும் ஊரில் அனந்தநாராயணதீட்சிதர் மற்றும் நாச்சியாரம்மாள் (இராமானுசரின் தங்கை) எனும் தம்பதிக்கு மகனாகப் பிறந்தார்."தாசரதி" எனும் இயற்பெயருடைய இவர் வைணவ குருவான இராமானுசரின் மருமகன் ஆவார்.
# முதலியாண்டான்

## பிற பெயர்கள்

- இராமானுசன் பொன்னடி
- யதிராஜ பாதுகா
- வைஷ்ணவதாசர்
- திருமருமார்பன்
- இராமானுச திருதண்டம்
- நம்வதூல தேசிகன்
- வைஷ்ணவசிரபூஷா
- ஆண்டான்
# முதலியாண்டான்

## பஞ்ச நாராயணன்

இராமானுசரின் முதல் மாணாக்கராகிய இவர் தன் ஆச்சாரியன் ஆணைப்படி கர்னாடகாவில் உள்ள பேளூர் எனும் ஊரில் முறையே கீர்த்தி நாராயணன் (தலக்காட்), செளம்ய நாராயணன்(நாகமங்களா), நம்பி நாராயணன்(தொண்டனூர்), கேசவநாராயணன்(பேளூர்) மற்றும் வீர நாராயணன்(கடக்) எனும் ஐந்து நாராயணத் தலங்களை நிர்மாணித்தார்.
# ஸ்டோக் காங்ரி

- யிலிருந்து எடுத்த புகைப்படம்.]]
**ஸ்டோக் காங்ரி** (*Stok Kangri*) வட இந்தியாவில் ஸ்டோக் பகுதியில் இருக்கும் உயரமான மலை ஆகும். இது இமயமலையின் லடாக் பகுதியில் அமைந்துள்ளது. அதிக உயரம் இருந்தபோதிலும், ஸ்டோக் காங்ரி ஒரு பிரபலமான மலையேற்ற சிகரமாகும். மேலும் உயரமான மலையேறுதலுக்கான ஆரம்ப தொழில்நுட்பமற்ற பயணமாக இது பெரும்பாலும் ஏறப்படுகிறது. இருப்பினும், ஸ்டோக் காங்க்ரியின் சிரமம் பெரும்பாலும் குறைத்து மதிப்பிடப்படுகிறது, மேலும் ஏறும் முன்னும் பின்னும் பழக வேண்டிய அவசியம் ஸ்டோக் காங்கிரியை நீடித்த சவாலாக ஆக்குகிறது.  
ஜூலை மாதத்தின் கடைசியில் ஆகஸ்டு மாதத்திலும் இதன் உச்சியில் பனி இல்லாமல் இருக்கும். இச்சிகரத்தின் உச்சியில் ஏற மிகவும் எளிதான மற்றும் பிரபலமான வழி ஸ்டோக் பள்ளத்தாக்கு வழி ஆகும். ஆகஸ்டு மாதத்தில் ஸ்டோக் கிராமத்தில் மேய்ச்சல் நிலங்களாக இருக்கும். பிக்டன்(Bicton) கல்லூரியைச் சேர்ந்த 3 பேர் கொண்ட குழு 2002 மார்ச்/ ஏப்ரல் மாதத்தில் இதன் உச்சியை அடைந்ததே குளிர்காலத்தில் சிகர உச்சியை அடைந்த அதிகாரபூர்வமான சாதனை ஆகும்.
# ஹெமிஸ் தேசியப் பூங்கா

**ஹெமிஸ் தேசியப் பூங்கா** (Hemis National Park) ஜம்மு காஷ்மீர் மாநிலத்தின் கிழக்கு லடாக் பகுதியில் அமைந்துள்ளது. நாட்டின் மிகவும் உயரமான இடத்தில் அமைந்துள்ள பூங்கா இது ஆகும். மேலும் நாட்டின் பெரிய மற்றும் தடைசெய்யப்பட்ட இயற்கை பூங்கா ஆகும். இந்தப் பூங்காவில் பனிச்சிறுத்தை உட்பட பல்வேறு வகையான உயிரினங்கள் உள்ளன.
# ஹெமிஸ் தேசியப் பூங்கா

## வரலாறு

1981 ஆம் ஆண்டு 600 சதுர கிலோமீட்டர் அளவில் உருவாக்கப்பட்ட இந்தப் பூங்கா 1988-ல் 3350 சதுர கிலோமீட்டராகவும் பின்னர் 1990-ல் 4400 சதுர கிலோமீட்டராகவும் இருந்தது. இது தென்கிழக்கு ஆசியாவின் மிகப்பெரிய பூங்கா ஆகும். இந்தப்பூங்காவினுள் 1600 மக்கள் வசிக்கின்றனர்.
# ஹெமிஸ் தேசியப் பூங்கா

## செல்லும் வழி

- அருகிலுள்ள விமான நிலையம் லே விமான நிலையம்.
- ஹிமாச்சல பிரதேசத்திலிள்ள கால்கா தொடர்வண்டி நிலையம் அருகில் உள்ளது.
- லே-மணாலி தேசிய நெடுஞ்சாலை வழியாகச் செல்லலாம்.
- அருகிலுள்ள நகரம் லே ஆகும் 10 கிலோமீட்டர் தொலைவில் உள்ளது.
# ஹெமிஸ் தேசியப் பூங்கா

## பராமரிப்பு

இந்தப்பூங்கா இந்திய நடுவண் அரசாலும், ஜம்மு காஸ்மீர் அரசாலும் பராமரிக்கப்படுகிறது.
# குளோரார்கைரைட்

**குளோரார்கைரைட்** (ஆங்கிலம்: Chlorargyrite) என்பது வெள்ளியும் குளோரினும் (சில்வர் குளோரைடு,AgCl) கலந்த கலவையின் ஒரு தாது. வெள்ளி தாது படிவங்களின் ஆக்சிசனேற்றத்தில் இரண்டாம் நிலை தாதுக்கட்டமாக வெளிப்படுவது தான் குளோரார்கைரைட். இது சமநீள-எண்முகக்கோண படிக வர்க்கத்தைச் சேர்ந்த படிகமாக திடப்படுகிறது. பொதுவாக இது பெருத்த வடிவம் முதல் நிரல் வடிவம்வரையிலும் காணப்படுகிறது, மேலும் இது நிறமற்றும் மாறுபட்ட மஞ்சள் நிறங்களிலும் கனசதுர படிகங்களாக உள்ளது. ஓளி வெளிக்காட்டுதலால் இதன் நிறம் பழுப்பு அல்லது ஊதா நிறமாகிறது.
# குளோரார்கைரைட்

## மேற்கோள்களும் குறிப்புகளும்

- Palache, C., H. Berman, and C. Frondel (1951) Dana’s system of mineralogy, (7th edition), v. II, pp.11–15
- Webmineral data
- Mindat with location data
- Mineral Data Publishing PDF
# வைத்தீஸ்வரன் கோயில் வைத்தியநாதர் கோயில்

**வைத்தீஸ்வரன் கோவில் வைத்தியநாதர் கோவில்** (*Vaitheeswaran Koil*) திருஞானசம்பந்தர், திருநாவுக்கரசர் ஆகியோரால் தேவாரம் பாடல் பெற்ற சிவத்தலமாகும். இத்தலத்தின் மூலவர் வைத்தியநாதர், தாயார் தையல்நாயகி. அருணகிரிநாதர், குமர குருபரர், படிக்காசு தம்பிரான், சிதம்பர முனிவர், காளமேகப்புலவர், இராமலிங்க அடிகளார், வடுகநாத தேசிகர், தருமையாதீனம் ஆகியோரும் இத்தலம் பற்றிப் பாடியுள்ளார்கள். இக்கோயிலில் உள்ள முருகப்பெருமான் பெயர் முத்துக்குமார சுவாமி. இவர்மீது குமரகுருபரர் என்னும் அடியவரால் முத்துக்குமார சுவாமி பிள்ளைத்தமிழ் என்னும் நூல் பாடப்பட்டுள்ளது. தேவாரம் பாடப் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 16-ஆவது சிவத்தலமாகும்.  
இக்கோயில் மயிலாடுதுறை மாவட்டம், சீர்காழி வட்டம், வைத்தீசுவரன் கோவில் எனும் ஊரில் அமைந்துள்ளது.
# வைத்தீஸ்வரன் கோயில் வைத்தியநாதர் கோயில்

## சங்கப்பாடல் குறிப்பு

வேளூர்வாயில் என்பது புள்ளிருக்கு வேளூரின் சங்ககாலப் பெயர். 'வேள்' என்னும் சொல் முருகப்பெருமானைக் குறிக்கும். 'புள்' என்னும் சொல் கருடனையும், 'இருக்கு' என்னும் சொல் இருக்கு வேதத்தையும் குறிக்கும் என்று மு. அருணாசலம் விளக்கம் தருகிறார். இடையன் நெடுங்கீரனார் என்னும் சங்ககாலப் புலவர் இந்த ஊரிலுள்ள தெய்வம் பொய் சொல்வோர் உயிரைப் பலியாகக் கொள்ளும் என்று குறிப்பிடுகிறார்.  
ஒன்பது கிரகங்களுள் (நவக்கிரகம்) ஒன்றான புதன் கிரகத்தையும் அதனுடன் அங்கராதனையும் சேர்த்து வழிபடும் தலமாகும். அங்காரகன் தொழுநோயைக் குணப்படுத்தும் வல்லமை கொண்ட கடவுளாக நம்பப்படுகின்றது. நாடி சோதிடர்கள் நிறைந்திருக்கும் புகழ்பெற்ற இடமாகும்.  
இக்கோயில் சிதம்பரத்திலிருந்து 22 கிலோமீட்டர் தொலைவிலும், தஞ்சாவூரிலிருந்து 89 கிலோமீட்டர் தொலைவிலும் மற்றும் மயிலாடுதுறையிலிருந்து 14 கிலோமீட்டர் தொலைவிலும் அமைந்துள்ளது. இத்தலத்தைத் தொடர்வண்டி வாயிலாக மயிலாடுதுறையை அடைய மைசூரிலிருந்து மைசூர் விரைவுத் தொடர்வண்டி (வழி) பெங்களூர், சேலம், ஈரோடு, திருச்சி, தஞ்சாவூர் மற்றும் கும்பகோணம் வழியாக மயிலாடுதுறையை அடையலாம்.
# வைத்தீஸ்வரன் கோயில் வைத்தியநாதர் கோயில்

## வைத்தீசுவரன்

**வைத்தீசுவரன்** என்பது தமிழில் *மருத்துவக் கடவுள்* என்ற அர்த்தத்தை உணர்த்துவது ஆகும். இக்கடவுளை வழிபடுவோர் நோய்நொடி நீங்கி வாழ்வர் என்ற நம்பிக்கை மக்களிடையே நிலவுகின்றது. இக்கடவுள் நோய்தீர்க்கும் வல்லவர் என்று போற்றப்படுகின்றார்.  
இக்கோயிலில் அமைந்திருக்கும் சித்தாமிர்தக் குளத்தின் நீர் புனித நீராகக் கருதப்படுகின்றது. இக்குளத்தில் நீராடினால் நோய் நீங்கும் என்று அங்கு வழிபடும் மக்களால் நம்பப்படுகின்றது.  
சம்பாதி, சடாயு, என்ற கழுகரசர் இருவர்களும், முருகப்பெருமானும், பூசித்துப் பேறுகளைப் பெற்ற தலமாதலால் இப்பெயர் பெற்றது.  
இத்தலத்துச் சிவபெருமானைப் பற்றிய புகழ்ப் பாக்களில்  
சடாயு, சம்பாதி இவர்கள் வழிபட்ட செய்திகள் உள்ளன.
# வைத்தீஸ்வரன் கோயில் வைத்தியநாதர் கோயில்

## வைத்தீசுவரன்

### புள்ளிருக்குவேளூர் பெயர்க்காரணம்

*சடாயு* எனத் தனிச்சிறப்புடனும் அழைக்கப்படுகின்றார்.
# வைத்தீஸ்வரன் கோயில் வைத்தியநாதர் கோயில்

## தல புராணம்

ஒன்பது கிரகங்களுள் (நவக்கிரகம்) ஒன்றான அங்காரகன், தொழுநோயால் மிகத்தீவிரமாகப் பாதிக்கப்பட்டதின் விளைவாகக் கடவுள் சிவனார் வைத்தியநாத சுவாமியாக எழுந்தருளி அவரின் பிணிதீர்த்தார். ஆகையால் இக்கோயில் ஒன்பது கிரக கோயில்களில் இது செவ்வாய் கிரகத்தைக் குறிக்கும் கோயில் தலமாக விளங்குகின்றது. என்னும் *அப்பர் பெருமானின்* தேவாரப் பகுதியில் இறைவன் *வைத்திய நாதர்* என்னும் பெயர் பூண்ட காரணத்தைப் புலப்படுத்துவதாகும்.  
திருநாவுக்கரசர் தீவிர வயிற்றுப்பிணியினால் அவதியுற்றபொழுது அவர் தமக்கையார் வைத்தியநாதனை நினைந்து பிணிநீக்க தொழுதிட்டார், அவ்வாறே எழுந்தருளி பிணிநீக்கினார். அன்று முதல் இத்தல சிவனாரை அவரின் பக்தகோடிகளால் வைத்தியநாதன் என்றழைக்கபெற்று வழிபடலாயினர்.
# வைத்தீஸ்வரன் கோயில் வைத்தியநாதர் கோயில்

## தல புராணம்

### கல்வெட்டு

*தமிழ் ஆண்டு சகம் 1814* (பொ.ஊ. 1891 ஜூன் 26) நாட்டுக்கோட்டை நகரத்தாரால் திருப்பணியும் குடமுழுக்கும் செய்யப்பட்டன. *தமிழ் ஆண்டு சகம் 1689* (பொ.ஊ. 1767) ராசாமகாராசர் காலத்தில் முத்துக்குமாரசாமித் தம்பிரானால் திருப்பணி செய்யப்பட்டது. தமிழ் ஆண்டு சகம் 1682 (பொ.ஊ. 1770) துளசாமகாராசர் காலத்தில் கருங்கல் திருப்பணி செய்யப்பட்டது. தமிழ் ஆண்டு சகம் 1802 (பொ.ஊ. 1880) கொடிக்கம்பம் தங்கமயம் ஆக்கப்பட்டது என்று கோயில் கல்வெட்டில் குறிக்கப்பட்டுள்ளது.
# வைத்தீஸ்வரன் கோயில் வைத்தியநாதர் கோயில்

## மூலவர் காட்சி மற்றும் செவிவழிச் செய்திகள் (ஐதீகங்கள்)

இக்கோயிலில் வைத்தீசுவர சுவாமி மற்றும் அவரின் இணையான தையல்நாயகி அம்பாள் இருவரும் இணைந்து மூலிகை தைலத்துடன் நின்று பக்தர்களுக்குக் காட்சித் தருகின்றனர்.  
இக்கோயிலுக்கு இராமர், இலட்சுமணன் மற்றும் ஏழுகடல் முனிவர்களும் (சப்தரிஷி) இத்தலம் வந்து வணங்கியதாக செவிவழிச் செய்திகள் (அய்தீகங்கள்) உண்டு.  
இத்தலம் இந்துக்களின் கடவுளாகக் கூறப்படும் இராமரின் மனைவி சீதையை இலங்கை மன்னன் இராவணன் கவர்ந்து சென்றபொழுது கழுகு மன்ன்னான சடாயு இடைமறித்து தடுத்ததினால், இராவணனின் தாக்குதலுக்குள்ளாகி மாண்ட சடாயுவின் சடலத்தை இராமன் மற்றும் அவரின் தமையனாரான இலக்குவணன் இருவரும் இணைந்து (ஜடாயு) இங்கு அமைந்துள்ள குளத்தின் அருகே வைத்து சடாயுவின் சிதைக்குத் தீமூட்டி எரிக்கப்பட்டதினால் இக்கோயிலில் அமைந்துள்ள குளத்தைச் சடாயு குந்தம் என்றழைக்கப்படுகின்றது.  
இக்கோயிலினுள் உள்ள சிறிய தலத்தில் கடவுள் தன்வந்தரியும், தமிழ்க்கடவுளாம் முருகன் முத்துகுமாரசாமியாகவும் எழுந்தருளியுள்ளனர்..
# வைத்தீஸ்வரன் கோயில் வைத்தியநாதர் கோயில்

## மூலவருக்காகப் படைக்கப்படுகின்ற பொருட்கள் மற்றும் காணிக்கைகள்

கடவுளுக்குப் படைத்த பொருட்களாகத் (பிரசாதங்களாக) திருநீறும் , சாம்பல் (திருச்சந்தன உருண்டை (அ)திருச்சாந்து உருண்டை) நோய்தீர்க்கும் மருந்தாக வழங்கப்படுகின்றது. இது தீக்குழியிலிருந்து (ஒமகுண்டத்திலிருந்து) தயாரிக்கப்படுகின்றது. இன்னொரு வகையான மருந்தாகச் (சந்தன துகள்கள்) சந்தனம், குங்குமப்பூ கலந்து வழங்கப்படுகின்றது.  
மக்கள் இங்கு வருகை புரியும் பொழுது மிளகு மற்றும் வெல்லத்துடன் கலந்த் உப்பு இவற்றைச் சித்தாமிர்தத்தில் (குளம்) வைத்து நோய்தீர்க்க வேண்டிக் கடவுளுக்குப் படைக்கின்றனர். கடவுளுக்காக வெள்ளித்தட்டுகள், மோதிரங்களைக் காணிக்கையாகப் பிணிதீர்க்க வேண்டி உண்டியலில் செலுத்துகின்றனர்.
# வைத்தீஸ்வரன் கோயில் வைத்தியநாதர் கோயில்

## மூலவர் காட்சி, சேவைகள் மற்றும் திருவிழாக்கள்

ஆண்டு திருவிழா (பிரம்மோற்சவம்) ஒவ்வொரு ஆண்டும் பங்குனி மற்றும் தை (தமிழ் மாதங்கள்) மாதங்களில் கொண்டாடப்படுகின்றது. கார்த்திகை மாதத்திலும் விழா எடுக்கப்படுகின்றது. தமிழ்க் கடவுளாம் முத்துகுமாரசுவாமிக்குத் தனி விழாவாக அமாவசை அல்லது பௌர்ணமிக்குப் பின்வரும் காலத்தன்று (சஷ்டியன்று) விழா எடுக்கப்படுகின்றது.  
நாடி சோதிடம் இங்குப் புகழ்பெற்ற ஒன்று இஃது அவரவர் நம்பிக்கையைப் பொறுத்தது ஆனால் இது பொய்யுரையாகவும் இருக்கலாம்.
# வைத்தீஸ்வரன் கோயில் வைத்தியநாதர் கோயில்

## பாடல்பெற்ற தலம்

திருநாவுக்கரசர் மற்றும்
திருஞான சம்பந்தர், வள்ளலார் வைத்தியநாத சுவாமிகள் குறித்துப் பாடியத்தலமாகும். ஆகையால் இது பாடல் பெற்ற தலமாக விளங்குகின்றது.
# வைத்தீஸ்வரன் கோயில் வைத்தியநாதர் கோயில்

## குடமுழுக்கு விபரம்

1. கர வருஷம் ஆனி மாதம் 16-ஆம் (26/06/1891)தேதி நாட்டுக்கோட்டை நகரத்தாரில் கானாடுகாத்தான் கரு.தூ குடும்பத்தினரால் பெரும் பொருட்செலவில் கோவில் முழுவதும் பழுது பார்த்துச் சீர்திருத்தம் செய்யப்பட்டுத் தருமை ஆதீனம் தலைமையில் குடமுழுக்குச் செய்யப்பட்டுள்ளது.
1. பிரபல வருஷம் ஆவணி மாதம் 10-ஆம் (01/09/1927) தேதி நாட்டுக்கோட்டை நகரத்தாரில் கானாடுகாத்தான் கரு.தூ குடும்பத்தினரால் பெரும் பொருட்செலவில் கோவில் முழுவதும் பழுது பார்த்துச் சீர்திருத்தம் செய்யப்பட்டுத் தருமை ஆதீனம் தலைமையில் குடமுழுக்குச் செய்யப்பட்டுள்ளது.
1. பொ.ஊ. 1947-இல் கோயில் தருமை ஆதீனத்தால் முழுவதும் பெரும் பொருட்செலவில் பழுது பார்க்கப்பட்டுள்ளது.
1. 02/07/1969-இல் தருமை ஆதீனத்தால் கோவில் முழுவதும் பழுது பார்த்துக் குடமுழுக்குச் செய்யப்பட்டுள்ளது.
1. பொ.ஊ. 1998-இல் கோவில் முழுவதும் பழுது பார்த்துத் தருமை ஆதீனம் தலைமையில் குடமுழுக்குச் செய்யப்பட்டுள்ளது.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்/en

:***இப்பக்கத்தைத் தமிழில் படிக்க இங்கு வாருங்கள்***.  
We welcome sponsors for Tamil Wikipedia's 10 years celebrations. Your support will help us do better outreach and get new contributors for the project.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்/en

## Sponsorship modules

- Seed - Starts from 5,000 INR.
- Special - 10,000 INR and above.
- Rocking - 20,000 INR and above.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்/en

## To sponsor

Please contact ravidreams at gmail dot com and natkeeran at gmail dot com . Or, you can call Ravi at 99431 68304.
# விக்கிப்பீடியா:தமிழ் விக்கிப்பீடியா பத்தாண்டுகள்/நிதித் திரட்டு/புரவலர்கள்/en

## List of sponsors

- Kizhakku Pathippagam - Gift coupons worth 5000 INR for Essay contest winners..
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/Telugu Wikipedia

- All the Best to Tamil wikipedians Palagiri (பேச்சு) 01:22, 20 செப்டம்பர் 2013 (UTC)
- I wish your collective team effort take the Tamil Wikipedia to greater hights. Best of Luck.Rajasekhar1961 (பேச்சு) 03:22, 20 செப்டம்பர் 2013 (UTC)
- Best wishes. --Arjunaraoc (பேச்சு) 05:14, 20 செப்டம்பர் 2013 (UTC)
- I wish the 29th meet a grand success. Keep it up. with best wishes Kprsastry (பேச்சு) 05:19, 20 செப்டம்பர் 2013 (UTC)
# பனைக்குடும்பம்

ஒருவித்திலைத் தாவரங்களில், (இலத்தீன்:Arecaceae) அரக்கேசி என்ற **பனைக்குடும்பம்**, பெரிய குடும்பமாகும். இக்குடும்பத்தில் சுமார் 210 பேரினங்களும், 2,500-க்கும் மேற்பட்ட சிற்றினங்களும் இடம் பெற்றுள்ளன. தென்னை,பனைமர வகைகள்,பாக்கு,ஈச்சை வகைகள், பனையெண்ணெய் தரும் எண்ணெய்ப்பனை போன்றவை இக்குடும்பத்தை சேர்ந்தவை. இக்குடும்பத் தாவரங்கள் உலகிலுள்ள வெப்ப மண்டலப் பகுதிகளில் பரவலாகக் காணப்படுகின்றன, இக்குடும்பத் தாவரங்களுள் சுமார் 25 பேரினங்களும், 225-க்கும் மேற்பட்ட சிற்றினங்களும் இந்தியாவில் உள்ளன.
# பனைக்குடும்பம்

## பாரம்பரியம்

பனை மரங்கள் மனிதனின் வரலாற்றில், நெடுங்காலமாகவே, அவர்களது பாரம்பரியத்தின் உட்கூறுகளில் ஒன்றாகத் திகழ்கிறது.இம்மரமானது அவர்களின் செல்வத்திற்கும்,உடல்நலத்திற்கும், சமுதாய மதிப்பீட்டிற்குமான இலச்சினையாக உள்ளது. சில நாடுகளின் கொடிகளிலும், படைப்பிரிவின் உயர்நிலைகளிலும் இது அடையாளமாகப் பயன்படுத்தப்படுகிறது. குளிர் மிகுந்த நாடுகளில் கூட, அவர்களின் வேனிற்கால பொது இடங்களில், இந்த இனத்தின் மரமானது, வெது வெதுப்பான சூழ்நிலையையும், இதமான மனப்பாங்கையும் காட்ட, உணவு விடுதிகளின் முன் புறத்திலும், உல்லாச விடுதிகளிலும், சுற்றுலா இடங்களிலும் வளர்க்கப் படுகின்றன. வெப்ப மண்டல நாடுகளில், இவை தோட்டக்கலைத் தாவரமாகவும், பணப்பயிராகவும் வளர்க்கப் படுகின்றன. சில ஆப்பிரிக்க நாடுகளின் பொருளாதார உயர்வும், இக்குடும்ப மரங்களால் உயர்ந்து இருக்கிறது.
# பனைக்குடும்பம்

## புறத்தோற்றம்

### தண்டின் இயல்பு

இக்குடும்பத்தில் உள்ள அனைத்தும் மரங்கள் அல்ல. கொடிகளும் உண்டு. பெரும்பாலான தாவர உச்சியில் பெரிய மகுட இலைகளும், அவையுள்ள கிளைத்தல் இல்லாதத் தூண் போன்ற தண்டமைவும் இருக்கின்றன. அத்தண்டின் மேற்பரப்பில், உதிர்ந்த இலைகளின் தழும்புகளும் இருக்கின்றன. அனைத்து மரங்களும், பெரிய மரங்களாவே வளருகின்றன. (எ.கா.) *தென்னை*. புதர்செடியாக உள்ள இவ்வினத் தாரவரமான, *நிபா புரூட்டிக்கன்சு* தாவரத்தில் தரைமேல் தண்டு காணப்படுவதில்லை. தரைக் ̧கீழ் தண்டான, ரைசோமிலிருந்து நேரடியாக பல இலைகள் உற்பத்தியாகின்றன.
வேரானாது, வேற்றிட சல்லிவேர்த் தொகுப்பாக அமைந்துள்ளது. இதன் தண்டுப் பகுதியானது, தரையின் மேல் காணப்படும் *ஃபோனிக்சு அக்காலிசு* தாவரத்தின் தண்டு குட்டையாகவும், பருத்தும் காணப்படும். இத் தாவரத் தண்டில் உள்ள கணுக்கள் இடைவெளி மிகவும் குறுகியே காணப்படுகின்றன. பெரும்பான்மையான மரங்கள் தனியே வளர்ந்தாலும், அவை வளரும் சூழ்நிலைக் காரணிகளினால், நெருங்கிய கூட்டமாகவும் வளரும் இயல்பைப் பெற்று இருப்பது ஆய்வில் கண்டறியப் பட்டுள்ளது.
குறிப்பிட்ட (swan palm tree) பனைமரத்தண்டில் ஆண்டு வளையங்கள் இருப்பதில்லை. கதிரியக்கக்கரிமக் காலக்கணிப்பு என்பதிலும், ஆண்டு வளைய முறை பயனாகிறது. தோன்றுவதில்லை என்பது இயற்கை அதிசயங்களில் ஒன்றாகும்.
# பனைக்குடும்பம்

## புறத்தோற்றம்

### இலையின் இயல்பு

இவற்றில் இலையடிசெதில்கள் இல்லை. மேலும், இலைக்காம்புகள் நீண்டு உள்ளன. பெரும்பான்மையான இலையடிப்பகுதி (Calamoideae)அகன்றுள்ளது. அங்கைவடிவ கூட்டிலை களும் (எ.கா. பொராசசு பிலாபெல்லிஃபெர்) உண்டு. பொதுவாக நுனியில் கூட்டமாக அமைந்தவை ஆகும். பெரும்பான்மையான தாவரங்களில், இலைச்சுழல் அமைவு இருக்கின்றன. எனினும், கலாமஸ் தாவரத்தில், இலையமவு, மாற்றிலை காணப்படுகிறது. இலை நரம்பமமைவுகள், இரு வகைகளில் காணப்படுகிறது. ஒன்று, சிறகுவடிவ இணைபோக்கு நரம்பமைவு (எ.கா. *கோகாஸ் நியூசிஃபெரா*) ஆகும். மற்றொன்று, அங்கைவடிவ விரி இணை நரம்பமைவு (எ.கா. பொராசசு பிலாபெல்லிபெர்) ஆகும். நைபா புரூட்கன்சு (*Nypa fruticans*) என்பதின் இலை பெரியதாகவும், ஊசிபோன்று காணப்படுகிறது. இந்த இனமானது, நைபோயிடியே (Nypoideae) என்ற பேரினத்தின் ஒரே சிற்றனமாகும்.
# பனைக்குடும்பம்

## இனப்பெருக்கம்

இக்குடும்பத் தாவரங்களின், பூவிதழ்கள் மொத்தம் ஆறு உள்ளன. ஒவ்வொரு அடுக்கிற்கும், மூன்று என, இரு அடுக்கில், இந்த ஆறு பூவிதழ்களும் அமைந்துள்ளன. இப்பூவிதழ்கள் நிலையானவை ஆகும். இதழ் தனித்த இயல்புடையன. தொடுஇதழாகவோ, திருகு இதழாகவோ, தழுவு இதழாகவோ இணைந்துக் காணப்படுகின்றன. எடுத்துக்காட்டாக, ஃபோனிக்ஸ் அக்காலிசு (Phoenix acaulis) என்ற குட்டை பேரிச்சை மரத்தின் வெளி அடுக்கிலுள்ள பூ இதழ்கள், தொடு இதழமைவில் இணைந்தே உள்ளன. ஆனால், உள்அடுக்கிலுள்ள இதழ்கள், திருகு இதழாக அமைந்து, தனித்த இயல்பைப் பெற்றிருக்கின்றன. ஒரு சூலக அறையில், ஒரு சூல் வீதம் அச்சு சூல் ஒட்டு முறையில், மூன்று சூலக அறையுள்ளது. மூன்றும் இணைந்தே உள்ளன. இதன் சூற்பை மேல் மட்டத்தில் அமைந்துள்ளது. பெண் மலரில், மலட்டு தன்மையான பூத்தூள்கள் (மகரந்தம்) இருக்கின்றன.
# ரோதங் கணவாய்

**ரோதங் கணவாய்** (இந்தி: रोहतांग दर्रा, ஆங்கிலம்: Rohtang Pass) இமயமலைத் தொடரின் பிர் பாஞ்சல் பகுதியில் மணாலியிலிருந்து 51 கிலோமீட்டர் தொலைவில் உள்ளது. இது குலு பள்ளத்தாக்கையும் லாஹௌல் மற்றும் ஸ்பிடி பள்ளத்தாக்கையும் இணைக்கிறது. இது இமாச்சலப் பிரதேசம் மாநிலத்தில் அமைந்துள்ளது.தேசிய நெடுஞ்சாலை தேசிய நெடுஞ்சாலை 21 இதன் வழியாகச் செல்கிறது.
# ரோதங் கணவாய்

## நிலவமைப்பு

இந்தக் கணவாய் புத்தமதத்தினர் வாழும் வடக்குப் பகுதியையும் இந்து மதத்தினர் வாழும் தெற்குப் பகுதியையும் இயற்கையாகப் பிரிக்கிறது. இப்பகுதியில் இரண்டு நதிகள் ஓடுகின்றன. பியாஸ் ஆறு தெற்குப் பக்கமும், செனாப் ஆறு வடக்குப் பக்கம் மேற்கு நோக்கி ஓடுகிறது.  
இந்தக் கணவாய் மே முதல் நவம்பர் மாதம் வரை திறந்திருக்கும். இந்தக் கணவாயைக் கடந்து செல்வது இமயத்தின் பிற பகுதிகளைப் போல் கடினமானது அல்ல. ஆனால் எதிர்பாராத பனிப்பொழிவுகள் ஏற்படுவதால் சற்று அபாயகரமானது.
இந்தக் கணவாயானது பழங்காலத்தில் பீர் பாஞ்சால் பகுதியினரின் வணிகப் போக்குவரத்துப் பாதையாக இருந்திருக்கிறது. தற்போது இதன் வழியாகச் செல்லும் தேசிய நெடுஞ்சாலை 21 கோடைகாலங்களில் அதிக போக்குவரத்து மிகுந்து காணப்படும். இராணுவத்தினரின் முக்கியப் பாதையாகவும் பயன்படுத்தப்பட்டு வருகிறது.
# பசையெடுப்பான் குருவி

**பசையெடுப்பான் குருவி** (ஆங்கிலம்:Nuthatch) இது மரங்கொத்தி, மரமேறிக் குருவிகளைப் போல மரத்தூரிலும், கிளைகளிலும் ஏறித் திரியும் சிறு குருவி வகையாகும். 5 அங்குலம் நீளமிருக்கும். இது மரப்பட்டையிலுள்ள வெடிப்புகளிலும், இடுக்குகளிலும் பூச்சிகள், அப்பூச்சிகளின் இளம் புழுக்கள், சிலந்திகள் ஆகியவற்றைத்தேடித் தின்று வாழும் இயல்புடையது ஆகும். மற்ற பறவைகளை விட இதுவே மரமேறுவதில் மிகவும் திறமையுடையதாகும்.
இந்தப் பறவைகள் 'சிட்டிடே' (Sittidae) என்னும் குடும்பத்தைச் சேர்ந்தவையாகும். இவை ஆசியா, ஐரோப்பா, வட அமெரிக்கா ஆகிய கண்டங்களில் உண்டு ஆப்பிரிக்காவில் சகாராவுக்கு வடக்கில் உண்டு. இது எங்கும் மிகுதியாக இல்லை. எனினும், பொதுவாகப் பரவி இருக்கிறது. தென்னிந்தியாவிலே இரண்டு இனங்கள் உள்ளன. ஒன்றன் அடிப்பாகம் செம்பழுப்பு நிறமாக இருக்கும். மற்றொன்றின் நெற்றியும், உச்சியும் கறுப்பு மென்பட்டுபோல இருக்கும். இவற்றின் அறிவியல் பெயர்கள் முறையே 'சிட்டா காசுட்டனியா' (*Sitta castanea*) , 'சிட்டா பிரன்டாலிசு' (*Sitta frontalis*) என்பனவாகும்.
# பசையெடுப்பான் குருவி

## சிறப்பியல்பு

மரங்கொத்தியிலே அதன் வாலிறகுகள், மரத்தில் ஏறும் போது, மரப்பட்டை மீது ஊன்றிக் கொண்டு, ஆதாரமாகப் பறவையைத் தாங்கிக் கொள்ளும். அவ்வித இறகுகள் இப்பறவைகளுக்கு இல்லை.இதன் வால் சிறியது. இருப்பினும், மரங்கொத்தியை விட சுறுசுறுப்பாகவும், விரைவாகவும், இங்குமங்கும் ஓடும். இது மரத்தில் மேல்நோக்கி ஏறுவது மட்டுமின்றி, எந்த திசையிலும் மேலும், பக்கங்களிலும், கீழ்நோக்கியும் ஓடும். அடிக்கடி கிளைகளின் கீழ்ப்பக்கங்களில் தலைகீழாக, முதுகு தரைப்பக்கமாகத் திரும்பி இருக்கும் படியும் ஓடும். சாதாரணமாகப் பறவைகள் கிளையைக் கால்விரல்களால் பற்றிக் கொண்டு உட்காருவது போல இதுவும் உட்காரக்கூடும். ஆனால், இது மிக்க முயற்சியுடனும், துடிதுடிப்பாகவும் சோம்பல் இல்லாமலும் இருக்கும் இயல்பை சிறப்பாகப் பெற்றுள்ளது. இது மரத்தின் மேலேயே வாழும்.
# பசையெடுப்பான் குருவி

## வளரியல்பு

தனியாக இது சிறுகூட்டங்களாக , மற்றப் பறவைகளுடன் கூடிக் கொண்டு இரை தேடும். மிக உயர்ந்த மரங்களிலும், மிக முதிர்ந்த மரங்களிலும், உச்சியிலே இது பெரும்பாலும் வாழும் இயல்புடையதாக உள்ளது. இதைப் பார்ப்பதைக் காட்டிலும், இதன் குரலைக் கேட்பதே அதிகம். இதில் குரல் ஒலியோடு, கொட்டையைக் கொத்தி உடைக்கும் சத்தமும் கேட்கும். இது கொட்டைகளையும், விதைகளையும், பட்டைப்பிளவுகளில் அழுத்திப் பொருத்தி வைத்துக் கொண்டு, அலகினால் கொத்திக் கொத்தி உடைத்துப் பருப்பைத்தின்னும். இப்பறவைக்கு இட்டிருக்கும் ஆங்கிலப்பெயரே, இந்தப் பழக்கத்தையே குறிக்கிறது.
# பசையெடுப்பான் குருவி

## வளரியல்பு

### கூடு

பசையெடுப்பான் கூடு கட்டுவது விநோதமாக இருக்கும். இது மரப்பொந்துகளில் கட்டும். பொந்தின் வாயைக் களிமண்ணாலும், சேற்றாலும், இலை முதலியவற்றை வைத்துப் பூசி, அடைத்துத் தங்களுடைய சிறிய உடல் நுழைவதற்கு வேண்டிய அளவு துளையை மட்டும் அமைத்துக் கொள்ளும். இப்படி அடைத்திருக்கும் பரப்புச் சிலநேரங்களில், மிக அகன்றதாக இருப்பதுண்டு. கூட்டின் உள்ளே உலந்த இலைகள், பட்டையின் உட்பக்கத்தில் இருக்கும் மென்மையான துணி போன்ற படலங்கள், பாசம், மயிர் ஆகியவற்றைப்போட்டு மெத்தென்று செய்திருக்கும். இவை 2-6 முட்டையிடும்.
# ஹசன் கான்

**ஹாஜி குலாம் ஹசன் கான்** (*Haji Ghulam Hassan Khan*, 11 திசம்பர் 1936 – 17 திசம்பர் 2024) இந்தியாவின் சம்மு காசுமீர் மாநிலத்தைச் சேர்ந்த அரசியல்வாதி. இவர் இந்திய நாடாளுமன்றத்தில் லடாக் பகுதியின் மக்களவை உறுப்பினராக உள்ளார். இவர் 11 டிசம்பர் 1936 -ல் பிறந்தார். இவர் *ஸீபென் நிஷா* வை 1953 டிசம்பர் 18 ஆம் தியதி மணம்புரிந்தார். இவர் காஷ்மீர் பல்கலைக்கழகத்தில் இளநிலை பட்டம் பெற்றவர்.
# ஹசன் கான்

## பதவிகள்

- 1999- 13 வது மக்களவை உறுப்பினர்
- 1999-2000- போக்குவரத்து மற்றும் சுற்றுலாத்துறை , அறிவியல் மற்றும் தொழில்நுட்பம், சமூகக் காடுகள் ஆகிய குழுக்களின் உறுப்பினர்.
- 2000-2004 -பாதுகாப்புக் குழுவின் உறுப்பினர்
- 2009- 15வது மக்களவை உறுப்பினர்
- 2009- தொழிலாளர் குழுவின் உறுப்பினர்..  
15 வது மக்களவைத் தேர்தலில் லடாக் பகுதியில் சுயேச்சையாய் வெற்றி பெற்றவர்.
# சுவாமி பரமார்த்தனந்தர்

**சுவாமி பரமார்த்தனந்தர்** (பிறப்பு: 18 மே 1953) சுவாமி தயானந்தரின் சீடரான இவர் இந்தியாவின் கேரள மாநிலம், பாலக்காட்டில் சுப்ரமணிய ஐயர் - பார்வதி தம்பதியருக்கு மகனாகப் பிறந்தார். மூன்று மூத்த உடன்பிறப்புகளுடன் வளர்ந்த இவர் ஆரம்ப பள்ளி மற்றும் கல்லூரிக் கல்வியை பாலக்காட்டில் பெற்றார்.
1976ம் ஆண்டில் சுவாமி பரமார்த்தானந்தர் தனது குரு சுவாமி தயானந்த சரசுவதி மும்பையில் நடத்திய சாந்தீபனி சாதனாலயாவில் மூன்று ஆண்டு வேதாந்த படிப்பில் சேர்ந்தார். அங்கு அவர் சமசுகிருதம் மற்றும் பகவத் கீதை, உபநிடதங்கள், பிரம்ம சூத்திரம் போன்ற சாஸ்திரங்கள் மற்றும் பல பிரகாரண-கிரந்தங்களைப் படித்தார். படிப்பை முடித்த பிறகு தனது குருவின் உத்தரவின் பேரில் பிரம்மச்சாரியாக சென்னைக்கு சென்று வேதாந்தம் கற்பிக்கத் தொடங்கினார். அவர் 1984ம் ஆண்டு தனது குருவிடமிருந்து சன்னியாசம் பெற்றார். இவர் சென்னையில் வாழ்ந்து நகரின் பல்வேறு மையங்களில் வேதாந்தக் கல்வியைக் கற்பிக்கிறார்.  
இவரிடம் அத்வைத மற்றும் வேதாந்தம் பயின்ற மாணவர்களில் புகழ்பெற்றவர்கள் சுவாமி குருபரானந்தர் மற்றும் சுவாமி ஓம்காரநந்தர் ஆகியோர் வேதாந்த வகுப்புகளை சென்னை, உத்திரமேரூர் மற்றும் தேனியிலும் நடத்தி வருகின்றனர்.
# சுவாமி பரமார்த்தனந்தர்

## சுவாமி பரமார்த்தனந்தர் ஆற்றிய வேதாந்த சொற்பொழிவுகள்

- பகவத் கீதை
- உபநிடதங்கள்
- பிரம்ம சூத்திரம்
- பஞ்சதசி
- விவேகசூடாமணி
- தத்துவ போதம்
- உத்தவ கீதை
- வேதாந்த சாரம்
- ஆத்மபோதம்
- மாண்டூக்ய காரிகை
- மற்றும் பல
# காடியா லோகர்

**காடியா லோகர்** (Gadia Lohar) என்பது இந்தியாவின் ராஜஸ்தான் மாநிலத்தைச் சேர்ந்த நாடோடி இனம். இவர்கள் மத்தியப்பிரதேசத்தின் மால்வா பகுதிகளிலும் காணப்படுகின்றர். இவர்கள் இரும்பு சம்பந்தமான கொல்லர் வேலைகள் செய்பவர்கள். எனவே இவர்கள் ஓரிடத்திலிருந்து மற்றோர் இடத்திற்கு மாட்டுவண்டியில் இடம்பெயர்வர். (இந்தி மொழியில் வண்டி என்பதற்கு காடி என்று பொருள்). இவர்கள் ஈரான் மற்றும் பாகிஸ்தானின் **லோகர்** இனத்தோடு தொடர்புடையவர்கள் அல்ல.  
இவர்களின் முன்னோர்கள் மத்தியப் பிரதேசத்தின் மேவார் பகுதியை ஆண்ட மகாராணா பிரதாப்பிடம் கொல்லராக இருந்தவர்கள். மேவார் அரசு முகலாயர்களிடம் வீழ்ந்தபோது இவர்களின் இடங்கள் முகலாய அரசால் பறிக்கப்பட்டது. இவர்களின் மாட்டுவண்டிதான் இவர்களின் வீடு . பல்வேறு இயற்கைச் சூழல்களில் இவர்கள் சிரமமான வாழ்க்கையை வாழ்ந்து வருகின்றனர். இவர்களின் வாழ்க்கையைப் பற்றி 2005-ல் இயக்குநர் மீனாக்ஷி வினய் ராய் **காடியா லோகர் : கேள்விக்குறியான ஒரு வாழ்க்கையும் பிழைப்பும்?** (Gadia Lohar: A Life and Livelihood in Question?) என்ற 25 நிமிட ஆவணப்படத்தைத் திரையிட்டார்.
# காடியா லோகர்

## தொடர்புடைய இணைப்புகள்

- ராஜஸ்தான் மக்கள்
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/Bengali Wikipedia

Dear Tamil Wikipedia Friends,  
Excuse me for writing in English!  
Hope you are well, you and I have certainly had our ups and downs all these 10 years of Journey in wikipedia. I can tell you that I still feel in my heart the same closeness we had in our wikipedia years! I compared you once to everyone, you have done terific grouth in article content. I know you have some pain in your heart too! On next year Bengali wikipedia will celebrate 10th annivercery.  
We cannot all go out young and beautiful; so we must keep going on in case we are needed when we are older.  
I wish there was really something I could do for you, you have done so much for our wikimedia movemnets.  
I want to thank you for everything.  
Hope you get a laugh out of this little wishes.  
Happy 10th Tamil Wikipedia Birthday.  
With Love,  
From Jayanta  
EC wikimedia India, Bengali SIG  
On behalf of Bengali Wikipedia Team
# விக்கிப்பீடியா:சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி

சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி
# விக்கிப்பீடியா:சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி

## நோக்கம்

சுழற் சங்க (Rotary Club) உறுப்பினர்களுக்குத் தமிழ்க்கணினி விழிப்பூட்டுதல், தமிழ் விக்கிப்பீடியா தொகுப்புப்பணிகளில் ஈடுபாட்டை ஏற்படுத்துதல்,தமிழ் விக்கிப்பீடியா தொகுப்புப்பணிகளில் செய்முறை விளக்கம் அளித்தல்.
# விக்கிப்பீடியா:சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி

## நிகழிடம்

சுழற் சங்க அரங்கம், 1-சி, சகாதேவபுரம், சேலம்-636007
# விக்கிப்பீடியா:சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி

## நேரம்

20.09.2013, வெள்ளிக்கிழமை அன்று மாலை 6.00 மணி
# விக்கிப்பீடியா:சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி

## நிகழ்ச்சி நிரல்

சிறப்புரை: பேராசிரியர். மா. தமிழ்ப்பரிதி, இதழியல் மற்றும் மக்கள் தொடர்பியல் துறை,பெரியார் பல்கலைக்கழகம், சேலம்-11, தமிழ்நாடு.
# விக்கிப்பீடியா:சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி

## நிகழ்வுப்பொருண்மைகள்

இந்நிகழ்வில்,தமிழ் விக்கிப்பீடியா அறிமுகம், தமிழ் விக்கிப்பீடியா திட்டங்கள் ,தமிழ் விக்கிப்பீடியா தொகுத்தல் பணி, தமிழ்க்கணினி அறிமுகம், தமிழ்க்கணினியின் தேவை, தமிழ் இயங்கு தளங்கள், தமிழ் மென்பொருட்கள், தமிழ் எழுத்துரு, தமிழ் ஒருங்குகுறி, தமிழ் ஒருங்குகுறியின் பயன்கள், தமிழ் வலைப்பூ உருவாக்கம், திறந்தநிலை இயங்குதளங்கள் மற்றும் மென்பொருட்கள், ஒலிக்கோப்பு, ஒளிப்படங்கள், காணொளிகளின் பயன்பாடுகள் மற்றும் அவற்றை விக்கிப்பீடியா திட்டங்களில் இணைக்கும் முறைகள்
# விக்கிப்பீடியா:சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி

## நிகழ்ச்சி ஒருங்கிணைப்பு

சேலம் சுழற் சங்கம்
# விக்கிப்பீடியா:சேலம் சுழற் சங்கத்தில் விக்கிப்பீடியா தொகுத்தல், தமிழ்க்கணினிப் பயிற்சி

## அழைப்பு

ஆர்வமுள்ளவர்கள் இந்நிகழ்வில் பங்கேற்கலாம். தொடர்பு எண்: 0427-2419958
# பிரீத்தா ரெட்டி

**பிரீத்தா ரெட்டி** (*Preetha Reddy*) சென்னையில் அமைந்துள்ள அப்பலோ மருத்துவமனையின் மேலாண்மை இயக்குநராக உள்ளார்.
# பிரீத்தா ரெட்டி

## கல்வி

இவர் சென்னைப் பல்கலைக்கழகத்தில் வேதியியலில் இளங்கலை பட்டமும், அண்ணாமலை பல்கலைக்கழகத்தில் பொதுநிர்வாகத்தில் முதுகலைப்பட்டமும் பெற்றுள்ளார்.
வளர்ந்த பிறகு, பிரீத்தா தனது தந்தையின் மருத்துவமனைக்குச் சென்று அவருடன் பணிகளை பகிர்ந்து கொண்டார். கல்லூரியில் படிக்கும் போதே அவர் தனது கணவரை திருமணம் செய்து கொண்டார். இவரது தந்தை அப்பல்லோ மருத்துவமனையில் பணிபுரியுமாறு இவரை அழைத்தார்.
# பிரீத்தா ரெட்டி

## தொழில்

பிரீத்தா, 1989 ஆம் ஆண்டு அப்போலோ மருத்துவமனையின் இணை நிர்வாக இயக்குநராக சேர்ந்தார். இவரது வழிகாட்டுதலின் கீழ், மருத்துவமனையின் படுக்கைகளின் எண்ணிக்கையை அதிகரிக்கப்பட்டு தரச் சான்றிதழ் பெறப்பட்டது. இரண்டு ஆண்டுகளுக்குப் பிறகு, பிரீத்தா தனது தந்தைக்குப் பிறகு அப்பல்லோ மருத்துவமனையின் நிர்வாக துணைத் தலைவரானார்.
# பிரீத்தா ரெட்டி

## குடும்பம்

இவருக்கு சுனிதா ரெட்டி, சங்கீதா ரெட்டி மற்றும் சோபனா காமினேனி ஆகிய மூன்று சகோதரிகள் உள்ளனர். இவர்கள் அனைவரும் அப்பல்லோ மருத்துவமனைகளில் இயக்குநர்களாக பணியாற்றி வருகின்றனர். மேலும் இந்தக் குடும்பம் 34 சதவீத நிறுவனப் பங்குகளை கொண்டுள்ளனர்.
# மால்வா, மத்தியப் பிரதேசம்

**மால்வா** (*Malwa*) என்பது வட இந்தியாவின் மேல்-மத்தியில் அமைந்துள்ள ஓர் இயற்கையான பிரதேசம் ஆகும். இது மத்தியப் பிரதேச மாநிலத்தின் மேற்குப் பகுதியில் எரிமலைச் செயற்பாடுகளினால் உருவான மேட்டுநிலத்தில் அமைந்துள்ளது. நிலவியல் ரீதியில், **மால்வா பீடபூமி** என்பது விந்திய மலைத்தொடரின் வடக்கே உள்ள எரிமலைப் பிரதேசத்தைக் குறிக்கும். அரசியல் மற்றும் நிருவாக ரீதியாக, வரலாற்றுக் கால மால்வா பிரதேசம் மத்தியப் பிரதேசத்தின் மேற்கு மாவட்டங்கள், மற்றும் இராஜஸ்தானின் தென்-கிழக்குப் பகுதிகளையும் குறிக்கும். சில வேளைகளில் விந்தியப் பகுதியின் தெற்கே நிமார் பிரதேசத்தையும் உள்ளடக்குவதாகக் கொள்ளப்படுகிறது.  
மால்வா பிரதேசம் தனியான அலகாகவே இருந்து வந்துள்ளது. இது அவந்தி நாடு, மவுரியர், குப்தர், பர்மாராக்கள், மல்வா சுல்தான்கள் முகலாயர், மராட்டியர் போன்ற பல்வேறு இராச்சியங்களாலும், வம்சங்களாலும் காலத்துக்குக் காலம் ஆளப்பட்டு வந்துள்ளது. 1947 ஆம் ஆண்டில் பிரித்தானியரின் மால்வா ஏஜென்சி மத்திய இந்தியாவுடன் (மால்வா ஒன்றியம்) இணைக்கப்படும்வரை இது ஒரு தனியான அரசியல் அலகாகவே இருந்து வந்தது.  
இதன் அரசியல் எல்லைகள் காலத்துக்குக் காலம் மாறுபட்டபோதும், இப்பகுதி இராசத்தான், மராத்தி, மற்றும் குஜராத்திய பண்பாடுகளின் கலப்புடன் தனித்துவமான பண்பாட்டையும், மொழியையும் வளர்த்துக் கொண்டது. இப்பிரதேசத்தில் காளிதாசர், வராகமிகிரர், பிரம்மகுப்தர், போஜர் போன்றவர்கள் தோன்றினர். பழங்காலத்தில் உஜ்ஜயினி நகரம் இதன் தலைநகராகவும் வணிகத் தலமாகவும் விளங்கியது. தற்போது இப்பகுதியின் பெரிய நகரமாக இந்தோர் இருக்கிறது. இப்பகுதியின் முக்கிய தொழில் வேளாண்மை ஆகும். பருத்தி மற்றும் சோயா அதிக அளவு உற்பத்தி செய்யபடுகிறது. அபினி அதிக அளவு பயிரிடப்படுகிறது. ஜவுளி நிறுவனங்கள் அதிகம் நிறைந்த பகுதி இது.
# மால்வா, மத்தியப் பிரதேசம்

## வரலாறு

கிழக்கு மால்வாப் பகுதியில் பல கற்கால பொருட்கள் அகழ்வாராயப்பட்டன. மால்வா என்ற பெயர் பழங்குடியினரான *மாளவர்* என்பதிலிருந்து வந்தது. *மாளவா* என்ற சமஸ்கிருதச் சொல்லுக்கு கடவுளான இலட்சுமியின் இருப்பிடம் என்பது பொருள்.
இந்தப்பகுதியை 7 ஆம் நூற்றாண்டுச் சேர்ந்த சீனப் பயணி யுவான் சுவாங் தனது குறிப்பில் *மோகோலோ* எனக் குறிப்பிடுகிறார். அரேபிய ஆவணங்களில் *மாலிபா* என்ற பெயரால் குறிப்பிடப்படுகிறது.
# மால்வா, மத்தியப் பிரதேசம்

## பொருளாதாரம்

இந்தூர் இந்தப்பகுதியின் வணிக நகரம் ஆகும்.இந்தபகுதி உலகின் மிக்கியமான ஓப்பியம் உற்பத்தி செய்யும் இடம். மால்வா பகுதி 18 மற்றும் 19 ம் நூற்றாண்டுகளில் சீனாவுடன் வியாபாரத்தொடர்புகள் கொண்டிருந்தது.ஆங்கிலேய அரசின் கண்காணிப்பையும் மீறி ஓப்பியம் அதிக அளவில் உற்பத்தி செய்யப்பட்டு ஏற்றுமதி செய்யப்பட்டது. இன்றும் உலகின் சட்டபூர்வமற்ற ஓப்பியம் உற்பத்தியில் இப்பகுதி முக்கியப் பங்கு வகிக்கிறது. இங்கு காளி சிந்து ஆறு பாய்வதால், பெரும்பாலும் விவசாயமே முக்கியத் தொழிலாகும். கோதுமை, சோயா, கடலை மற்றும் பருத்தி போன்றவை பரவலாகப் பயிரிடப்படுகிறது.
# மால்வா, மத்தியப் பிரதேசம்

## கலாச்சாரம்

இவர்கள் இயற்கையாகவே ராஜஸ்தானுடன் இணைந்திருந்ததால் இவர்களின் கலாச்சாரம் ராஜஸ்தானியர்களின் கலாச்சாரத் தாக்கம் கொண்டது. மராத்தியர்களின் கலாச்சாரத் தாக்கமும் சிறிது காணப்படும்.இவர்களின் மொழி மால்வி இந்தியும் பரவலாகப் பேசப்படுகிறது.உணவானது ராஜஸ்தான், குஜராத் மற்றும் மகராஸ்டிரம் ஆகியவற்றின் தாக்கத்தால் ஆனது.
# மால்வா, மத்தியப் பிரதேசம்

## இதனையும் காண்க

- மால்வா (பஞ்சாப்)
- இந்தூர் அரசு
- அகில்யாபாய் ஓல்கர்
# விக்கிப்பீடியா:தமிழ் விக்கிப்பீடியா பத்தாண்டுகள்/வாழ்த்துகள்/CIS A2K

Apologies for my inability to write in your beautiful language. It's a wonderful moment for me to join you all for the Tamil Wikipedia 10 years celebration! I was looking at the growth of the விக்கிப்பீடியா over a 10 years stretch, and it looks wonderfully steady! I know that you will also utilize this celebratory moment to introspect on how the 10 years have been and what you would like to achieve in the immediate future? All the best to each one of you who have self-lessly contributed in creating this **Digital Public Knowledge Infrastructure** in Tamil, that will benefit the generations to come. Many congratulations on reaching this spectacular milestone!!! --Visdaviva (பேச்சு) 11:37, 20 செப்டம்பர் 2013 (UTC)  
Congratulations to Tamil community. It is a wonderful journey of fruitful 10 years for Tamil விக்கிப்பீடியா. --Pavanaja (பேச்சு) 12:07, 20 செப்டம்பர் 2013 (UTC)
# கிராத மக்கள்

**கிராத மக்கள்** அல்லது **கிராதர்கள்** (Kirati people) கிராத இனக் குழுக்களின் சுனுவார், ராய், லிம்பு, குரூங், பமார் எனும் மக்கள் இமயமலைப் பகுதிகளில் வசித்து வருகின்றனர். இவர்களது சமயம் கிராதம் ஆகும். இமயமலையின் இந்தியா, நேபாளம், திபெத், சிக்கிம், பூடான் பர்மா வரை கிராத மக்கள் காணப்படுகின்றனர். இவர்கள் கீரெய்ட் (இந்தோ-ஐரோப்பா) பகுதியிலிருந்து தற்போதைய இடங்களுக்கு அசாம், பர்மா, திபெத் மற்றும் யுனான் வழியாக இடம்பெயர்ந்து வந்தனர்.  
இவர்கள் மஞ்சள் ஆற்றுப்பகுதியில் 10,000 முதல் 30,000 ஆண்டுகளுக்கு முன்னர் வாழ்ந்தனர். இவர்கள் மங்கோலிய இனக்குழுவைச் சார்ந்தவர்கள்.
# கிராத மக்கள்

## மகாபாரதத்தில்

மகாபாரத காவியம், இமயமலைப் பகுதியில் வாழும் இம்மக்களை கிராதர்கள் என்றே குறிப்பிடுகிறது.
# கிராத மக்கள்

## இதனையும் காண்க

- கிராதர்கள்
- கிராத இராச்சியம்
# விக்கிப்பீடியா:தமிழ் விக்கியூடகக் கையேடு/மேற்கோள் சுட்டுதல்

**மேற்கோள் சுட்டுதல்** என்பது அறிவுசார் படைப்புக்களில் இடம்பெறும் தகவல்களுக்குச் சான்றாக **நம்பத்தகுந்த** நூல்,
கட்டுரை, வலைத்தளம் முதலிய வெளி ஆக்கங்களைச் சுட்டுதலைக் குறிக்கும்.
# விக்கிப்பீடியா:தமிழ் விக்கியூடகக் கையேடு/மேற்கோள் சுட்டுதல்

## ஏன் மேற்கோள் காட்ட வேண்டும்

பொதுவாகக் கலைக்களஞ்சியம் போன்ற எந்த ஒரு படைப்பிற்கும் பின்வரும் காரணங்கள் பொருந்தும். அதிலும் விக்கிப்பீடியா என்பது எவர் வேண்டுமானாலும் தொகுக்கலாம் என்ற அனுமதியுடன் உருவாக்கப்படும் கலைக்களஞ்சியம் ஆகும். அதனால் சான்றளிக்க வேண்டிய பொறுப்பு கூடிவிடுகிறது. வெளிச்சான்றுகளுக்கு மேற்கோள் காட்டுதலின் குறிக்கோள்கள் பின்வருவன:  
- விக்கிப்பீடியாவின் நம்பகத்தன்மை மற்றும் தகவல் பயன்பாட்டை மேம்படுத்துதல்  
- ஒரு பயனுள்ள தகவலை அளித்த படைப்பிற்குத் தகுந்த மதிப்பளித்தல்; இதன்வழி தகவல்களை அனுமதியின்றி படியெடுத்துள்ளோம் என்ற குற்றச்சாட்டிற்கு வாய்ப்பில்லாமல் போய்விடுகிறது.  
- நாம் சேர்க்கும் தகவல் நம் சொந்தக் கருத்தல்ல, மாறாக வெளிச்சான்றுகளின் பின்புலம் பெற்றது என உணர்த்துதல்.  
- இங்கு காணப்படும் தகவல் சரியா என கட்டுரையைப் படிப்பவர்களும் உடன் பணிபுரியும் பங்களிப்பாளர்களும் சரிபார்க்க உதவுதல்.  
- தொடர்புடைய பிற தகவல்களை கண்டுபிடிக்க வழிசெய்தல்.  
- எழுத்துக் குறியீடுகள், இணைப்புக்கள்வழி அணுக்கமில்லாமை போன்ற காரணங்களால் தரமான தமிழ் ஆக்கங்கள் இணையத் தேடுபொறிகளில் சிக்காமையை அவற்றை மேற்கோள்களாகப் பயன்படுத்துவதன் மூலம் குறைக்கலாம்.  
- பங்களிப்பாளர்களிடையே தகவலைச் சேர்ப்பது தொடர்பான கருத்து வேறுபாடுகள் ஏற்படுவதைத் தவிர்த்தல்.  
- வாழும் மாந்தர் அல்லது நிறுவனங்களைப் பற்றி எழுதுகையில் அவதூறுக் குற்றச்சாட்டு எழாமல் தடுத்தல்.
# விக்கிப்பீடியா:தமிழ் விக்கியூடகக் கையேடு/மேற்கோள் சுட்டுதல்

## எப்போது

எந்த ஒரு தகவலுக்கும் மேற்கோள் வலுச் சேர்க்கும். இருப்பினும் கருத்து வேறுபாடு ஏற்படக்கூடிய தகவல்கள், வாழும் நபர்களைப் பற்றிய செய்திகள், இலக்கங்களில் தரப்படும் தகவல்கள், நடை பொருட்டு சுருக்கமாக எழுதி ஆனால் படிப்பவர்கள் மேலே ஆய்வு செய்யத்தக்க தகவல்கள் மற்றும் வேறொருவரின் கூற்றைக் குறிப்பிடும்பொழுது வெளிச் சான்றுகளை மேற்கோள்களாகக் காட்டுதல் இன்றியமையாதது. தவிர, கட்டுரையைப் படிக்கும் எவரேனும் என வார்ப்புரு மூலம் கேட்கும்போது இயன்றவரை 30 நாட்களில் தகுந்த சான்றை இணைக்க வேண்டும். அவ்வாறு சான்று தேவைப்படும் கட்டுரைகளை :
# விக்கிப்பீடியா:தமிழ் விக்கியூடகக் கையேடு/மேற்கோள் சுட்டுதல்

## எத்தகு சான்றுகள்

சான்றுகளில் பல தர நிலைகள் உண்டு. என்ன மாதிரியான ஆக்கம், யார் ஆக்குனர், யார் பதிப்பித்தார்கள் ஆகிய மூன்றும் ஒரு மூலத்தின் தரத்தைப் பாதிக்கும். எடுத்துக்காட்டாக நேச்சர் (Nature Journal) என்ற ஆய்வேடு அறிவியல் சமூகத்தில் மிகவும் மதிப்புப் பெற்ற ஒரு பல்துறை ஆய்வேடு ஆகும். இதில் துறையில் இயங்கும் அறிவியலாளர்கள் தமது சக ஆய்வாளார்களால் மதிப்பீடு (peer-reviewed) செய்யப்பட்ட ஆய்வுகளை வெளியிடுகிறார்கள். அதே வேளை பல்வேறு போலி அறிவியல்களை (Pseudoscience) எடுத்துரைக்கும் பல நூல்களும் உண்டு. அறிவியல் கூறுகளுக்கு நேச்சர் ஆய்வேடு தரமான சான்றாக அமையும்.  
சான்றுகள் தமிழ்ப் படைப்புக்களாகத்தான் இருக்க வேண்டுமென்பதில்லையெனினும் தரமான நம்பிக்கைக்குகந்த [[தமிழ் ஆக்கங்களுக்கு முன்னுரிமை தரலாம்.  
- பொது உசாத்துணைகள்: எ.கா கலைக்களஞ்சியங்கள், அகராதிகள், நிகண்டுகள், நூற்பட்டியகள்
- பாட நூல்கள்: எ.கா தமிழ்நாடு/இலங்கை அரசு பாடநூகள்
- மூல நூற்கள்: எ.கா தொல்காப்பியம், திருக்குறள், நன்னூல், திவாகர நிகண்டு
- மதிப்புப்பெற்ற பதிப்பகங்களால் வெளியிடப்பட்ட நூல்கள்: எ.கா உலகத் தமிழாராய்ச்சி நிறுவன நூல்கள், தமிழ் வளர்ச்சிக் கழக வெளியீடுகள்
- ஆய்வேடுகள்: எ.கா ஆராய்ச்சி, த புரோசிடிங்சு ஆஃவ் த நேசனல் அக்காடமி ஆஃவ் சயன்சு
- நம்பிக்கை வாய்ந்த ஊடகங்கள்: பிபிசி, தினமணி
- மதிப்புபெற்ற ஆசிரியர்கள் எழுதிய நூற்கள்: யாழ் நூல்
- பல்லூடகங்கள்
# விக்கிப்பீடியா:தமிழ் விக்கியூடகக் கையேடு/மேற்கோள் சுட்டுதல்

## சான்றுகளைப் பெற

சான்றுகளை நீங்கள் பல்வேறு வகைகளில் பெறலாம்:  
- உங்கள் வீட்டிலுள்ள நூல்கள், படைப்புகள், பொருட்கள்
- பொது/கல்லூரி நூலகங்கள்
- இணையத்தில்: எண்ணிம நூலகங்கள், வலைத்தளங்கள், ஆழ வலை (Deep web), தரவுத்தளங்கள்
- அருங்காட்சிக் கூடம், ஆவகணங்கள் (Archives), காட்சிக்கூடங்கள்
- நேரடி: நேர்காணல்கள், படம் எடுத்தல்
# விக்கிப்பீடியா:தமிழ் விக்கியூடகக் கையேடு/மேற்கோள் சுட்டுதல்

## எங்ஙனம்

- - பயன்படுத்தப்பட்டுள்ள கட்டுரைகள்  
- - பயன்படுத்தப்பட்டுள்ள கட்டுரைகள்  
- - பயன்படுத்தப்பட்டுள்ள கட்டுரைகள்  
- - பயன்படுத்தப்பட்டுள்ள கட்டுரைகள்  
- - பயன்படுத்தப்பட்டுள்ள கட்டுரைகள்  
இவற்றில் ஒன்றை பின்வருமாறு கட்டுரையில் இணைக்க வேண்டும்:  
கட்டுரையின் இறுதியில் பின்வரும் நிரல்துண்டை இணைக்க வேண்டும்:
<pre></pre>  
கீழுள்ள குறுக்கு வழியையும் பயன்படுத்தலாம்.  
<pre></pre>
;அல்லது
<pre></pre>
# விக்கிப்பீடியா:தமிழ் விக்கியூடகக் கையேடு/மேற்கோள் சுட்டுதல்

## எடுத்துக்காட்டுகள்

| year = 1992
| month =
| title = **The Ecology of Seed Dispersal (விதைப் பரவுதலின் சூழலியல்)**
| journal = Seeds: The ecology of regeneration in plant communities
| volume = இரண்டாம் பதிப்பு
| issue =
| pages = 85-110
- *பரிதிமாற் கலைஞர்*:  
- *எம்.ஜி.ஆர். கொலை முயற்சி வழக்கு, 1967*:  
- *மௌ டம்*:
# விக்கிப்பீடியா:தமிழ் விக்கியூடகக் கையேடு/மேற்கோள் சுட்டுதல்

## துணை செய்யும் கருவிகள்

- விக்கிப்பீடியா:புரூவ் இட், (ProveIt!) - விக்கிப்பீடியா கட்டுரைகளில் மேற்கோள்களைச் சேர்க்கப் பயன்படும் ஒரு மேம்படுத்தப்பட்ட கருவி.  
- மேற்கோள் வடிக்கும் கருவி − ஆய்விதழ்கள், செய்தி ஊடகங்கள், முதலிய பொதுவாக சுட்டப்படும் மேற்கோள்களை வடிவமைத்துத் தருவது  
- மற்றொரு பயனுடைய கருவி − ISBN போன்ற குறியெண் இருந்தால் முழு சான்றுகோள் தரவுகளையும், விக்கிப்பீடியாவில் இடத்தகுந்த வடிவில் தருகின்றது. உள்ளிடக்கூடிய குறியெண்கள் DrugBank ID, HGNC ID, ISBN, PubMed ID, PubMed Central ID, PubChem ID, அல்லது URL ஆகியவை. தேவையான விக்கிப்பீடியா சான்றுகோள் வடிவையும் தேர்ந்தெடுக்கலாம்.  
- :en:WebCite - சுட்டப்படும் இணைப்புக்கள்வழி சென்று அங்குள்ள பக்கங்களைச் சேமிக்கிறது; இதனால் தளங்கள் செயலற்றுப் போனாலும் மேற்கோள் சுட்டப்பட்ட பக்கங்களின் உள்ளடக்கம் காக்கப்படும்.  
- விக்கி நிரல் தருவி − புத்தகங்களை அடையாளம் காட்டும் ஐஎஸ்பிஎன் முதலியவற்றைக் கொண்டு மேற்கோள் சுட்டப் பயன்படும் விக்கி நிரலைத் தருவது  
- வெர்சிமிலஸின் விக்கி நிரல் தருவி கூகிள் ஸ்காலரில் தேடுவதற்கு ஒரு இடைமுகம் தருகிறது. தேடல் முடிவுகளில் ஒவ்வொன்றிலும் என்ற இணைப்பு இருக்கும். அதை அழுத்தியவுடன் அந்தத் தரவை மேற்கோள் காட்டுவதற்குத் தேவையான விக்கிநிரல் கிடைத்துவிடும். பிப்டெக்கிலிருந்து (*BibTex*) வார்ப்புருக்களுக்கு மாற்றம் செய்யும் வசதியும் இதில் உண்டு.  
- WPCITE - ஒரே சொடுக்கில் தகவல்களில் பகுதியை அடிக்குறிப்பு வடிவில் சேர்க்க உதவும் பயர் பாக்சு சேர்க்கை. உருவாக்கியவரின் பக்கத்தை மேல்விவரங்களுக்குப் பார்க்கவும்.  
- Wikicite ஓர் இலவச மென்பொருள். இதன்மூலம் தொகுப்பாளர்கள் தங்கள் விக்கி பங்களிப்புகளை மேற்கோள் வார்ப்புருக்கள்கொண்டு மேற்கோளிட உதவுகிறது. இது விசுவல் பேசிக் .நெட்கொண்டு எழுதப்பட்டுள்ளது.ஆகவே விண்டோஸ் இயங்குதளத்தில் .நெட் சூழலில் அல்லது பிற இயங்குதளங்களில், மோனோ) சூழலில் பங்காற்றுபவர்களுக்கே பயனாகும். இந்த மென்பொருளின் மூல நிரலிகள் இலவசமாக கிடைக்கின்றன.உருவாக்கியவரின் பக்கத்தை மேல்விவரங்களுக்குப் பார்க்கவும்.  
- :en:OttoBib.com ஐஎசுபிஎன் எண்களை உள்ளீடாகக் கொடுத்தால், புத்தகங்களின் பட்டியலை அகரவரிசையில் எம்எல்ஏ நடை, ஏபிஏ நடை, சிகாகோ நடை கையேடு/துராபியான், பிப்டெக்ஸ், அல்லது விக்கிப்பீடியா வடிவமைப்பில் (நிரந்த இணைப்புகளுடன்) உருவாக்கிடும் ஓர் இலவச கருவி.  
- :en:Zotero மொசில்லா பயர் பாக்சு கட்டுரைகளைத் தேடி அவற்றை எளிதாக விக்கிப்பீடியாவில் மேற்கோள் வார்ப்புருக்களாக Ctrl-Alt-C மூலம் ஒட்ட துணை புரிகிறது.  
- :en:User:CitationTool - மேற்கோள்களில் உள்ள பிழைகளைக் களைய உதவுகிறது.  
- :en:User:Fictional tool - இணைய மேற்கோள்களை சரிசெய்ய உதவும் கருவி
# கண்ணப்பனுண்ணி (திரைப்படம்)

**கண்ணப்பனுண்ணி** 1977 ஆம் ஆண்டில் வெளியான மலையாள திரைப்படம். உதயா ஸ்டுடியோவின் வெளியீட்டில், குஞ்சாக்கோவின் தயாரிப்பில் உருவானது. திரைக்கதையை சாரங்கபாணியை எழுதினார். 1977 ஏப்ரல் 7 ஆம் நாள் கேரளத் திரையரங்குகளில் திரையிடப்பட்டது.
# கண்ணப்பனுண்ணி (திரைப்படம்)

## நடிப்பு

பிரேம் நசீரும் ஷீலாவும் நாயகனும் நாயகியுமாக ஒன்றிணைந்து நடித்தனர்.
| - | <div>பிரேம் நசீர்</div> | <div>ஷீலா</div> | <div>கே. பி. உம்மர்</div> |
| --- | --- | --- | --- |
| <div>திக்குறிசி சுகுமாரன் நாயர்</div> | <div>ஜயபாரதி</div> | <div>ஜனார்த்தனன்</div> |  |
| <div>அடூர் பாசி</div> | <div>உண்ணிமேரி</div> | <div>கோவிந்தன்குட்டி</div> |  |
| <div> ஜி. கே. பிள்ளை </div> | <div> ஆலும்மூடன் </div> | <div> ஜயன் </div> |  |
| <div> பி. கே. எப்ரஹாம் </div> | <div> பிரேஞ்சி </div> | <div> அப்பாஸ் </div> |  |
| <div> சான்டோக்ருஷ்ணன் </div> | <div> அரூர் சத்யன் </div> | <div> கடுவாக்குளம் ஆன்றணி </div> |  |
| <div> உசலைமணி </div> | <div> விஜயலலிதா </div> | <div> ஸ்ரீலத </div> |  |
| <div> மீனா </div> | <div> ரீத்தா </div> | <div> அடூர் பங்கஜம் </div> |  |
| <div> பங்கஜவல்லி </div> | <div> சுலோசனா </div> | <div> சுகுமாரி </div> |  |
| <div> ரகு </div> | <div> குண்டுமணி </div> | <div> மிஸ்டர் கேரளா</div> | } |
# கண்ணப்பனுண்ணி (திரைப்படம்)

## பங்களித்தோர்

| <div>தயாரிப்பு</div> | <div> போபன் குஞ்சாக்கோ </div> | <div>இயக்கம்</div> | <div> குஞ்சாக்கோ </div> | - | <div>திரைக்கதை</div> | <div> சாரங்கபாணி </div> | <div>வசனம்</div> | <div> சாரங்கபாணி </div> |
| --- | --- | --- | --- | --- | --- | --- | --- | --- |
| <div>சாயாக்ரகணம்</div> | <div> யு. ராஜகோபால் </div> | <div>கானரசனை</div> | <div> பி. பாஸ்கரன் </div> |  |  |  |  |  |
| <div>சங்கீதம்</div> | <div> கே. ராகவன் </div> | <div>படப்பிடிப்பு</div> | <div> டி. ஆர். சேகர் </div> |  |  |  |  |  |
| <div>இசை</div> | <div> கே. என். அப்புக்குட்டன் </div> | <div>சமயம்</div> | <div> கே. வேலப்பன், சுதாகரன் </div> |  |  |  |  |  |
| <div>நடனம்</div> | <div> எஸ். கொன்னனாட்டு </div> | <div>போஸ்டர் டிசைன்</div> | <div> பரதன்</div> |  |  |  |  |  |
| <div>பாடகர்கள்</div> | <div> கே. ஜே. யேசுதாசு
எல். ஆர். ஈஸ்வரி
எஸ். ஜானகி </div> | <div> பி. சுசீலா
பி. ஜயசந்திரன் </div> | <div> வாணி ஜெயராம்
பி. வசந்தா
கெ.பி. பிரமானந்தன் </div> | } |  |  |  |  |
# கண்ணப்பனுண்ணி (திரைப்படம்)

## பாடல்கள்

பி. பாஸ்கரன் ரசிச்சு, கெ. ராகவன் பாடிய பதின்மூன்று பாடல்களை இப்படம் கொண்டுள்ளது
# கண்ணப்பனுண்ணி (திரைப்படம்)

## இணைப்புகள்

கண்ணப்பனுண்ணி திரைப்படம் யூட்யூபில்
# மாட்டுங்கா

மாட்டுங்கா (மாதுங்கா) என்பது மும்பை நகரத்தின் ஒரு பகுதியாகும். இது மும்பையின் வளர்ச்சியடைந்த பகுதிகளில் ஒன்று. மும்பையில் பிற மாநில மக்கள் அதிகளவில் வாழும் மக்களைக் கொண்ட பகுதியாகும். இங்கு மும்பை பல்கலைக்கழகத்தின் வேதித் தொழில்நுட்பக் கழகம் அமைந்துள்ளது. இங்கு ரயில் நிலையம் உள்ளது. சாலைப் போக்குவரத்திற்கு மாதுங்கா ரோடு உள்ளது.தமிழர்களும், மலையாளிகளும் அதிகளவில் வசிக்கின்றனர்.
# மட்டக்களப்பு மாவட்ட ஊடகவியலாளர் ஒன்றியம்

**மட்டக்களப்பு மாவட்ட ஊடகவியலாளர் ஒன்றியம்** இலங்கையின் கிழக்கு மாகாணத்தின் மட்டக்களப்பு மாவட்ட ஊடகவியலாளர்களுக்கும் அவர்களுடைய சமூக மேம்பாடு சார் வேலைகளுக்குமாக உருவாக்கப்பட்ட அமைப்பாகும். இது 2012 ஆம் ஆண்டு ஏப்ரல் மாதத்தில் ஆரம்பிக்கப்பட்டது.
# மட்டக்களப்பு மாவட்ட ஊடகவியலாளர் ஒன்றியம்

## வரலாறு

மட்டக்களப்பில் ஆரம்பத்தில் கிழக்கிலங்கை பத்திரிகையாளர் சங்கம் உருவாக்கப்பட்டு ஈழப்போர்க் காலத்தில் அவ்வமைப்பு இயங்காமல் போய்விட்டது, அதன் பின்னர் மட்டக்களப்பு இளம் ஊடகவியலாளர் சங்கம் தோற்றுவிக்கப்பட்டது. அதுவும் ஒரு குறிப்பிட்ட காலத்தின் பின்னர் இயங்காது போனது. மட்டக்களப்பு மாவட்ட மூத்த ஊடகவியலாளர்கள் சிலர் சுடப்பட்டும், சிலர் நாட்டைவிட்டு ஓடியும் உள்ள நிலையில் தற்போதுள்ள இளம் ஊடகவியலாளர்கள் இந்த ஒன்றியத்தினை ஆரம்பித்துள்ளனர்.